นิษฐา คูหาเปรมกิจ

**นิษฐา คูหาเปรมกิจ** (สกุลเดิม: จิรยั่งยืน; เกิด 21 กันยายน พ.ศ. 2533) ชื่อเล่น **มิว** เป็นนักแสดงและยูทูปเบอร์ชาวไทย เข้าสู่วงการบันเทิงด้วยการแสดงภาพยนตร์โฆษณาเป็นนางเอกมิวสิกวิดีโอและถ่ายแบบนิตยสารต่าง ๆ มีผลงานละครโทรทัศน์เรื่องแรกคือละครซีรีส์ชุด *[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]* ตอน *[[สุภาพบุรุษจุฑาเทพ (ละครโทรทัศน์)#คุณชายปวรรุจ|คุณชายปวรรุจ]]* โดยรับบท "หม่อมเจ้าหญิงวรรณรสา อรุณรัศมิ์" หรือ หญิงแต้ว/รสา มีชื่อเสียงโด่งดังจากการรับบท "หนูนา" จากละครเรื่อง *[[ตามรักคืนใจ]]* บทบาท "หม่อมเจ้าหญิงอุรวศี" จากละครเรื่อง เพชรกลางไฟ และบทบาท "นุ้ย" จากภาพยนตร์เรื่อง *[[แฟนเดย์..แฟนกันแค่วันเดียว]]*

ปัจจุบันสมรสกับธราภุช คูหาเปรมกิจ ทายาทธุรกิจค้าส่งทองคำแท่งรายใหญ่ แบรนด์ GCAP GOLD เจ้าของอาณาจักรค้าส่งทองคำ ผู้ผลิตทองคำรายใหญ่ โรงงานหลอมทองคำที่ใหญ่ที่สุดในภูมิภาคเอเซียในชื่อบริษัท Gold Field Refinery Co.,Ltd, ห้างทองจิ้นไถ่เฮง และ บริษัทหลักทรัพย์ Globlex Securities

## ประวัติ
**นิษฐา จิรยั่งยืน** ชื่อเล่น **มิว** เกิดวันที่ 21 กันยายน พ.ศ. 2533 ที่กรุงเทพมหานคร เป็นบุตรสาวคนโตของสุเมธ จิรยั่งยืน กับ อังคณา จิรยั่งยืน มีพี่น้องทั้งหมด 2 คน นิษฐาเป็นบุตรคนแรกมีน้องสาวหนึ่งคน เริ่มเข้าเรียนที่ โรงเรียนพระหฤทัยพัฒนเวศม์ และสำเร็จชั้นมัธยมศึกษาจาก โรงเรียนเซนต์โยเซฟคอนเวนต์ และสมัยมัธยมต้นได้ไปเรียนด้านภาษาอังกฤษ ที่ ประเทศนิวซีแลนด์ นิษฐาได้เข้าศึกษาในระดับปริญญาตรีที่ คณะศิลปกรรมศาสตร์ เอกการออกแบบแฟชั่น มหาวิทยาลัยศรีนครินทรวิโรฒ ด้วยเกียรตินิยมอันดับ 2 สำเร็จการศึกษาในปีการศึกษา 2555 เข้ารับพระราชทานปริญญาบัตร วันที่ 12 ธันวาคม พ.ศ. 2556

เริ่มแรกนิษฐาได้แสดงภาพยนตร์โฆษณา แจ้งเกิดจากโฆษณา SUNSILK แสดงร่วมกับเขมนิจ จามิกรณ์ และมีผลงานโฆษณาอีกหลายชิ้น เช่น โฆษณา AIS, Cute Press รวมถึงเป็นนางเอกมิวสิควิดีโอ เช่น เพลงคนคั่นเวลา ของแบล็ควานิลลา, เพลงคิดถึงคนที่ไม่เคยเจอ ของตูมตาม The Star, เพลงโลกใบใหม่ไม่มีเธอ ของพัดชา อเนกอายุวัฒน์, เพลงแฟน ของลิปตา และเพลงอยู่ตรงนี้นานกว่านี้ ของวงเก็ตสึโนวา

ต่อมาก้าวเข้ามาเป็นนักแสดงในสังกัดของช่อง 3 ผลงานด้านการแสดงเรื่องแรกที่ทำให้เป็นที่รู้จักคือเรื่อง คุณชายปวรรุจ ประกบคู่กับ ธนวรรธน์ วรรธนะภูติ จนกลายเป็นคู่จิ้นต่อเนื่องกับละครรักออกฤทธิ์ และจากนั้นก็มีผลงานละครอย่างต่อเนื่อง นอกจากนี้ยังมีผลงานภาพยนตร์เรื่องแรกคือ หนังดังสุดสัปดาห์ ตอน รักอันตราย ผลงานการกำกับหนังเรื่องแรกของอเล็กซ์ เรนเดลล์ ออกอากาศในปี พ.ศ. 2555 แต่ภาพยนตร์ที่ทำให้นิษฐามีชื่อเสียงโด่งดังจนกลายเป็นขวัญใจของชายหนุ่มทั่วประเทศ คือ *[[แฟนเดย์..แฟนกันแค่วันเดียว]]* โดยค่ายจีดีเอช ห้าห้าเก้า 

ชีวิตส่วนตัว มิว นิษฐา จิรยั่งยืน ได้เข้าพิธีหมั้นกับ เซนต์ ธราภุช คูหาเปรมกิจ เมื่อวันที่ 20 ธันวาคม พ.ศ. 2562 และ ฉลองพิธีมงคลสมรส ณ โรงแรม ดิ แอทธินี โฮเทลแบงค็อก ในวันที่ 10 มกราคม พ.ศ. 2563

ได้รับพระเมตตา ใน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพระกรุณาโปรดเกล้าฯ ประกอบพิธีสมรสพระราชทาน ณ วังศุโขทัย วันที่ 10 ธันวาคม 2562 

ปัจจุบันมีบุตร-ธิดาด้วยกัน 2 คน คนแรกเป็นบุตรสาว ชื่อ ธิรารินท์ คูหาเปรมกิจ ชื่อเล่น มาริน เกิดเมื่อวันที่ 12 กันยายน พ.ศ. 2564 และ คนที่สองเป็นบุตรชาย ชื่อ ธีรินท์ คูหาเปรมกิจ ชื่อเล่น มาคิน เกิดเมื่อวันที่ 16 ธันวาคม พ.ศ. 2566
## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ภาพยนตร์

### พิธีกร
**ออนไลน์**
* พ.ศ. 2561 (2018)​ : YouTube : MewNittha​

### เพลง
* Happy Birthday ช่อง 3 ร่วมร้องกับ ธนวรรธน์ วรรธนะภูติ
* เซตแล้วตบ (เพลงเชียร์ทีมวอลเล่ย์บอลไทย WGP2016) ร่วมกับ คิมเบอร์ลี แอน เทียมศิริ , ราณี แคมเปน , ราศรี บาเลนซิเอก้า , อุรัสยา เสปอร์บันด์ และ รณิดา เตชสิทธิ์

### มิวสิควีดีโอ
* คนคั่นเวลา - Black Vanilla​
* ระเบิดเวลา - Greasy Cafe 
* อยู่ตรงนี้ นานกว่านี้ - Getsunova​
* คิดถึงคนที่ไม่เคยเจอ - ตูมตาม The star

### คอนเสิร์ต
* 2560 *LOVE IS IN THE AIR : CHANNEL3 CHARITY CONCERT*

## รางวัล

## อ้างอิง
https://www.sanook.com/campus/1376373/#

## แหล่งข้อมูลอื่น

* 

 

หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงสังกัดช่อง 3
หมวดหมู่:นางแบบไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย